Virdžinija
Virdžinija (angl. Commonwealth of Virginia) – 10-oji JAV valstija, esanti šalies rytuose, tarp Apalačų kalnų ir Atlanto vandenyno. Sostinė – Ričmondas. Plotas – 110,8 tūkst. km²; 8,6 mln. gyventojų (2021 m.). Valstija paskelbta 1788 m. birželio 25 d. Valstija dar vadinama „Senąja dominija“ (the Old Dominion), nes tai buvo pirmoji anglų kolonija Amerikos žemyne (Virdžinijos kolonija), iš kurios palaipsniui susikūrė Trylika kolonijų, o vėliau – Jungtinės Amerikos Valstijos.